2025.gada 30.aprīlī Saistošie noteikumi Nr.SN\_\_\_\_/2025

Olainē

Apstiprināti ar Olaines novada pašvaldības domes 2025.gada 30.aprīļa sēdes lēmumu (5.prot., \_\_.p.)

**Grozījumi Olaines novada pašvaldības domes 2023. gada 29. novembra saistošajos noteikumos Nr.** **SN24/2023** **"Par materiālās palīdzības pabalstiem Olaines novadā"**

*Izdoti saskaņā ar Pašvaldību likuma* [*44. panta*](https://likumi.lv/ta/id/57255-par-pasvaldibam#p43)*otro daļu*

Izdarīt Olaines novada pašvaldības domes 2023. gada 29. novembra saistošajos noteikumos Nr. SN24/2023 “Par materiālās palīdzības pabalstiem Olaines novadā” (“Latvijas Vēstnesis”, 246, 20.12.2023., OP numurs: 2023/246.37) šādus grozījumus:

1. papildināt noteikumu 4.punktu pēc cipara “37.,” ar ciparu “39.”:
2. izteikt noteikumu 13.punktu šādā redakcijā:

“13. Par katru jaundzimušo bērnu piešķir:

13.1. pabalstu*–* 50 procenti no valstī noteiktās minimālās algas par pirmo bērnu un 70 procenti no valstī noteiktās minimālās algas par katru nākamo bērnu*,* ja viens no vecākiem pirms bērna piedzimšanas ir deklarēts Olaines novadā, izņemot, ja bērnam nav noteikta paternitāte, tad pabalstu piešķir šī punkta 13.2.apakšpunktā noteiktajā apmērā;

13.2. pabalstu – 70 procenti no valstī noteiktās minimālās algas par pirmo bērnu un 100 procenti no valstī noteiktās minimālās algas par katru nākamo bērnu*,* ja abi vecāki pirms bērna piedzimšanas ir deklarēti Olaines novadā.”

3. papildināt noteikumus ar 13.1 punktu šādā redakcijā:

“13.1Pabalsta apmēru bērna piedzimšanas gadījumā nosaka, ņemot vērā pabalsta pieprasītāja bērnu skaitu, kuri deklarēti vienā mājsaimniecībā ar pabalsta pieprasītāju.”

1. izteikt noteikumu 40.punktu šādā redakcijā:

“40. Pabalstu aizgādnim piešķir, ja pabalstu nemaksā cita pašvaldība un, ja ir spēkā kāds no zemāk minētajiem nosacījumiem:

40.1. ja aizgādni ir iecēlusi Olaines novada bāriņtiesa;

40.2. ja aizgādni ir iecēlusi citas pašvaldības bāriņtiesa, bet aizgādnis un aizgādnībā esošā persona ir deklarējuši savu pamatdzīvesvietu Olaines novada teritorijā.”

1. papildināt noteikumu sadaļu “XIII. Noslēguma jautājumi” ar 49.punktu šādā redakcijā:

“49.  Saistošo noteikumu 13. punktā noteikto pabalstu piešķir par bērniem, kuri dzimuši pēc šo noteikumu spēkā stāšanās.”

Domes priekšsēdētājs A.Bergs

**Paskaidrojuma raksts**

**Olaines novada pašvaldības domes 2025.gada 30.aprīļa saistošajiem noteikumiem Nr. \_\_\_/2025 “Grozījumi Olaines novada pašvaldības domes 2023.gada 29.novembra saistošajos noteikumos Nr. SN24/2023 “Par materiālās palīdzības pabalstiem Olaines novadā””**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Saistošo noteikumu projekts "Grozījumi Olaines novada pašvaldības domes 2023. gada 29. novembra saistošajos noteikumos Nr. SN24/2023 "Par materiālās palīdzības pabalstiem Olaines novadā"” (turpmāk – Saistošo noteikumu projekts) ir sagatavots, ievērojot demogrāfiskās situācijas pasliktināšanos valstī kopumā (vidēji katru gadu par 12% samazinās jaundzimušo skaits) un Olaines novadā (vidēji katru gadu par 9% samazinās jaundzimušo skaits), kā arī nepieciešamību precizēt bērna piedzimšanas pabalsta un aizgādņa pabalsta piešķiršanas kārtību.  1.2. Olaines novada pašvaldībā spēkā esošie Olaines novada pašvaldības domes 2023. gada 29. novembra saistošie noteikumi Nr. SN24/2023 "Par materiālās palīdzības pabalstiem Olaines novadā’’ (turpmāk – Saistošie noteikumi Nr.SN24/2023) izdoti saskaņā Pašvaldību likuma [44. panta](https://likumi.lv/ta/id/57255-par-pasvaldibam#p43) otro daļu.  1.3. Saistošo noteikumu projektā ir iekļauti grozījumi, kas paredz palielināt pabalstu par jaundzimušo bērnu. Kā arī tiek precizēts pabalsta apmērs, ja bērnam nav noteikta paternitāte. 2024.gadā Olaines novada pašvaldības Dzimtsarakstu nodaļā reģistrēti 4 šādi gadījumi.  Plānots noteikt, ka par katru jaundzimušo bērnu piešķir:  1.3.1. pabalstu*–* 50 procenti (370 *euro* 2025.gadā) no valstī noteiktās minimālās algas *(*iepriekš bija 300 *euro)* par pirmo bērnu un 70 procenti (518 *euro* 2025.gadā) no valstī noteiktās minimālās algas par katru nākamo bērnu*,* ja viens no vecākiem pirms bērna piedzimšanas ir deklarēts Olaines novadā, izņemot, ja bērnam nav noteikta paternitāte, tad pabalstu piešķir atbilstoši 70 un 100 procenti no valstī noteiktās minimālās algas;  1.3.2. pabalstu – 70 procenti (518 *euro* 2025.gadā) no valstī noteiktās minimālās algas *(*iepriekš bija 400 *euro) )* par pirmo bērnu un 100 procenti (740 *euro* 2025.gadā) no valstī noteiktās minimālās algas par katru nākamo bērnu*,* ja abi vecāki pirms bērna piedzimšanas ir deklarēti Olaines novadā.  1.3.3. Pabalsta apmēru bērna piedzimšanas gadījumā nosaka, ņemot vērā pabalsta pieprasītāja bērnu skaitu, kuri deklarēti vienā mājsaimniecībā ar pabalsta pieprasītāju.  1.4. Saistošo noteikumu projektā ir iekļauti grozījumi, kas paredz precizēt aizgādņa pabalsta piešķiršanas kārtību. 2024.gadā aizgādņa pabalstus saņēma 19 aizgādņi, no tiem 16 aizgādņus ir iecēlusi Olaines novada bāriņtiesa. Plānots noteikt, ka:  1.4.1. Pabalstu aizgādnim piešķir, ja pabalstu nemaksā cita pašvaldība un ja ir spēkā kāds no zemāk minētajiem nosacījumiem:  1.4.1.1. ja aizgādni ir iecēlusi Olaines novada bāriņtiesa (aizgādnis un aizgādnībā esošā persona var būt deklarēti citā pašvaldībā);  1.4.1.2. ja aizgādni ir iecēlusi citas pašvaldības bāriņtiesa, bet aizgādnis un aizgādnībā esošā persona ir deklarējuši savu pamatdzīvesvietu Olaines novada administratīvajā teritorijā.  1.5. Ņemot vērā iepriekšminēto, ir sagatavots Saistošo noteikumu projekts ‘’Grozījumi Olaines novada pašvaldības domes 2023. gada 29. novembra saistošajos noteikumos Nr. SN24/2023 "Par materiālās palīdzības pabalstiem Olaines novadā"”. |
| 2. Fiskālā ietekme uz pašvaldības budžetu | Saistošo noteikumu projekts precizē spēkā esošos Saistošos noteikumus Nr.SN24/2023. Saistošo noteikumu izpildes nodrošināšanai būs nepieciešami papildu finanšu līdzekļi 2025.gada budžetā (par periodu no 01.05.2025 līdz 31.12.2025) jaundzimušo pabalstam **23 911 *euro****.*  *62 ģim. ar vienu vecāku: 20 ģim. \* 370 euro +42 ģim.\*518=29 156 euro*  *97 ģim. ar abiem vecākiem: 35 ģim.\* 518 euro+ 62 ģim.\*740 euro= 64 040 euro*  *93 166 euro - 57 300 euro (2024.gada budžets)= 35 866 euro/12\*8=23 911 euro .* |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projekts nerada ietekmi uz vidi, iedzīvotāju veselību, uzņēmējdarbības vidi pašvaldības teritorijā vai konkurenci. |
| 4. Ietekme uz administratīvajām procedūrām un to izmaksām | Nav ietekme uz administratīvajām procedūrām un to izmaksām. |
| 5. Ietekme uz pašvaldības funkcijām un cilvēkresursiem | Nav ietekme uz pašvaldības funkcijām un cilvēkresursiem. |
| 6. Informācija par izpildes nodrošināšanu | Saistošo noteikumu projekta izpildi nodrošina Olaines novada pašvaldības aģentūra ‘’Olaines sociālais dienests’’. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu projekts ir izstrādāts iecerētā mērķa sasniegšanas nodrošināšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025.gada 20.marta līdz 2025.gada 3.aprīlim publicēts pašvaldības tīmekļvietnē sabiedrības viedokļa noskaidrošanai.  Par saistošo noteikumu projektu pašvaldībā nav saņemti priekšlikumi un ierosinājumi. |

Domes priekšsēdētājs  A. Bergs